钦定古今图书集成/明伦汇编/官常典/第671卷 > 盐铁论 > 《散不足》
## 钦定古今图书集成/明伦汇编/官常典/第671卷 > 盐铁论 > 《散不足》

大夫曰：“吾以贤良为少愈，乃反其幽明，若胡车相随而鸣。诸生独不见季夏之螇乎？音声入耳，秋风至而声无者，生无《易》由言，不顾其患，患至而后默，晚矣！”

贤良曰：“‘孔子读《史记》，喟然而叹，伤正德之废，君臣之
危也。夫贤人君子，以天下为任者也。任大者思远，思
远者忘近。诚心闵悼，恻隐加尔，故忠心独而无累。此
诗人所以伤而作。比干、子胥遗身忘祸也。其恶劳人
若斯之急，安能默乎？《诗》云：‘忧心如惔，不敢戏谈’。孔子
栖栖，疾固也。墨子遑遑，闵世也’。大夫默然。”